《秋日同曾完初诸君游海珠寺》
明代·谢与思

碧树明秋霭，清飙度晚钟。回流彯组练，列嶂削芙蓉。

渔唱纷堪引，鸥盟浩欲从。却怜星聚处，珠已探丽龙。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。